text: маңғыстау түбегі мен үстірт аралығындағы құмды ойыс. маңғыстау облысының қарақия ауданындағы жерінде орналасқан. солтүстіктен қарай 130 160 км-ге созылған, ені 24 40 км. ауданы мың км2. негізгі жыныстарының мүжіліп, үгілуінен қалыптасқан құмды төбелердің биіктігі кейде 15 м-ге жетеді. кей жері тақырға, сортаңға, сорға айналған. климаты континенттік, қаңтар айының орташа температурасы –5 6°с, шілдеде 27°с. жауын-шашын мөлшері 120 150 мм шамасында. тереңдікте минералды грунт сулары бар. шығысы құмды саздақтардан құралған аллювийлік жазық. мұнда жусан, сораң өседі. батысының жері дөңестеу, онда баялыш, жусан, жүзгін, күйреуік, ақ сексеуіл өседі. солтүстігінде ойыс қарабауыр жонына ұштасады. мал жайылымы.